./data/phi0914/phi0014/phi0914.phi0014.perseus-lat2.xml
Titus Livius (Livy)
AemilioC UalerioPotito consulibus bellum Aequi parabant, Uolscis, quamquam non publico       consilio capessentibus arma, uoluntariis mercede secutis militiam   ad quorum famam hostium—iam enim in Latinum       Hernicumque transcenderant agrum—dilectum habentem Ualerium consulem M Menenius tribunus plebis legis agrariae lator cum impediret auxilioque       tribuni nemo inuitus sacramento diceret,        repente nuntiatur arcem Caruentanam ab hostibus occupatam esse   ea ignominia accepta cum apud patres inuidiae Menenio fuit,       tum ceteris tribunis, iam ante praeparatis intercessoribus legis agrariae,       praebuit iustiorem causam resistendi collegae         itaque cum res diu ducta per altercationem esset, consulibus deos hominesque       testantibus quidquid ab hostibus cladis ignominiaeque aut iam acceptum esset aut       immineret culpam penes Menenium fore qui dilectum impediret,  Menenio contra uociferante, si iniusti       domini possessione agri publici cederent, se moram dilectui non facere, decreto       interposito nouem tribuni sustulerunt certamen pronuntiaueruntque ex collegii       sententia: C Ualerio consuli se, damnum aliamque coercitionem aduersus intercessionem       collegae dilectus causa detractantibus militiam inhibenti, auxilio futuros esse             hoc decreto consul armatus cum paucis       appellantibus tribunum collum torsisset, metu ceteri sacramento dixere             ductus exercitus ad Caruentanam arcem,       quamquam inuisus infestusque consuli erat, impigre primo statim aduentu deiectis       qui in praesidio erant arcem recipit; praedatores ex praesidio per neglegentiam       dilapsi occasionem aperuere ad inuadendum         praedae ex adsiduis populationibus, quod omnia in locum tutum congesta erant,       fuit aliquantum  uenditum sub hasta consul in aerarium redigere quaestores       iussit, tum praedicans participem praedae fore exercitum cum militiam non       abnuisset   auctae inde plebis ac militum in       consulem irae  itaque cum ex senatus consulto urbem ouans introiret, alternis       inconditi uersus militari licentia iactati quibus consul increpitus,  Meneni celebre nomen laudibus fuit, cum ad omnem       mentionem tribuni fauor circumstantis populi plausuque et adsensu cum uocibus       militum certaret   plusque ea res quam prope       sollemnis militum lasciuia in consulem curae patribus iniecit; et tamquam haud       dubius inter tribunos militum honos Meneni si peteret consularibus comitiis est       exclusus